双调・得胜乐春
作者：白朴
朝代：元

paragraphs: 丽日迟，和风习，共王孙公子游戏。
醉酒淹衫袖湿，簪花压帽檐低。
夏酷暑天，葵榴发。
喷鼻香十里荷花，兰舟斜缆垂杨下。
只宜铺枕簟、向凉亭披襟散发。
秋玉露冷，蛩吟砌。
听落叶西风渭水，寒雁儿长空嘹唳。
陶元亮醉在东篱。
冬密布云，初交腊。
偏宜去扫雪烹茶，羊羔酒添价。
胆瓶内温水浸梅花。
又独自寝，难成梦，睡觉来怀儿里抱空。
六幅罗裙宽褪，玉腕上钏儿松。
独自走，踏成道，空走了千遭万遭。
肯不肯疾些儿通报，休直到教担阁得天明了。
红日晚，遥天暮，老树寒鸦几簇。
咱为甚妆妆频觑，怕有那新雁儿寄来书。
红日晚，残霞在，秋水共长天一色。
寒雁儿呀呀的天外，怎生不捎带个字儿来？套数。